*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2014. gada “\_\_\_\_” \_\_\_\_\_\_\_\_\_\_\_\_Rīgā |  | Noteikumi Nr.(prot. Nr. \_\_\_\_\_\_) |

**Grozījumi Ministru kabineta 2007. gada 12. jūnija noteikumos Nr.382 „Elektroenerģijas nodokļa atbrīvojumu piemērošanas kārtība”**

Izdoti saskaņā ar Elektroenerģijas nodokļa likuma 6. panta sesto daļu

Izdarīt Ministru kabineta 2007. gada 12. jūnija noteikumos Nr.382 „Elektroenerģijas nodokļa atbrīvojumu piemērošanas kārtība” (Latvijas Vēstnesis, 2007, 96.nr.; 2013, 199.nr.) šādus grozījumus:

1. Izteikt šo noteikumu 2. punktu šādā redakcijā:

„2. Likuma 6. panta pirmajā daļā noteiktais nodokļa atbrīvojums tiek piemērots elektroenerģijai, ja tās izcelsmi apliecina:

2.1. atļauja par elektroenerģijas ražošanas jaudu palielināšanu vai elektroenerģijas izcelsmes apliecinājums, kas atbilst Eiropas Savienības tiesību aktiem par izcelsmes apliecinājumu elektroenerģijai, kas ražota no atjaunojamiem energoresursiem - attiecībā uz Enerģētikas likumā definētajiem atjaunojamiem energoresursiem un hidroelektrostacijās ražotu elektroenerģiju;

2.2. izcelsmes apliecinājums, kas izsniegts saskaņā ar normatīvajiem aktiem par elektroenerģijas ražošanu koģenerācijā, - attiecībā uz koģenerācijas stacijās ražotu elektroenerģiju;

2.3. elektroenerģijas ražošanas iekārtas tehniskā dokumentācija - attiecībā uz autonomo ražotāju ražotu elektroenerģiju vai no atjaunojamiem energore­sursiem ražotu elektroenerģiju, ja tās ražotājiem nav šo noteikumu 2.1. apakš­punktā minēto dokumentu;

2.4. dokuments, kurā norādīta informācija par atjaunojamiem energoresursiem (piemēram, atļauja par elektroenerģijas ražošanas jaudu palielināšanu vai elektroenerģijas piegādes līgums vai elektro­enerģijas izcelsmes apliecinājums, kas izsniegts citā Eiropas Savienības dalībvalstī un atbilst Eiropas Savienības tiesību aktiem par izcelsmes apliecinājumu elektroenerģijai, kas ražota no atjaunojamiem energoresursiem), - attiecībā uz ievesto elektroenerģiju arī ja tā ir iegādāta elektroenerģijas biržā;

2.5. šo noteikumu 2.1., 2.2., un 2.3. apakšpunktos minētie dokumenti vai tehniskā dokumentācija attiecībā uz šajos apakšpunktos minēto elektroenerģiju, ja tā ir piegādāta un iegādāta elektroenerģijas biržas Latvijas tirdzniecības apgabalā noteiktā taksācijas perioda ietvaros.”

2. Papildināt noteikumus ar 2.¹, 2.² un 2.³ punktu šādā redakcijā:

„2.¹ Lai piemērotu likuma 6. panta pirmajā daļā noteiktos nodokļa atbrīvojumus šo noteikumu 2.4. apakšpunktā minētajām izcelsmes apliecinājumam, kuru ir izsniegusi cita Eiropas Savienības dalībvalsts kompetentā institūcija, ir jāpievieno tā tulkojumu valsts valodā un komersanta apliecinājumu par šā dokumenta autentiskumu. ”

2.² Valsts ieņēmumu dienests, lai pārliecinātos par šo noteikumu 2.4. apakšpunktā minētā izcelsmes apliecinājuma autentiskumu, var lūgt Ekonomikas ministrijai pārbaudīt to. Ekonomikas ministrija, veicot izcelsmes apliecinājuma pārbaudi, var pieprasīt Eiropas Savienības dalībvalsts kompetentai institūcijai, kas ir izsniegusi minēto izcelsmes apliecinājumu, apstiprināt tā autentiskumu. Ekonomikas ministrija informē Valsts ieņēmuma dienestu, ja ir saņemta informācija par izcelsmes apliecinājuma autentiskumu.

2.³ Ja Eiropas Savienības dalībvalsts kompetentā institūcija, kas ir izsniegusi 2.4. apakšpunktā minēto izcelsmes apliecinājumu, neapstiprina tā autentiskumu, Ekonomikas ministrija informē par to Valsts ieņēmuma dienestu. Likuma 6.panta pirmajā daļā noteiktais nodokļa atbrīvojums šajā gadījumā netiek piemērots.”

Ministru prezidente                                                  L.Straujuma

Iesniedzējs:

ekonomikas ministrs V.Dombrovskis

Vīza:

valsts sekretārs M.Lazdovskis

07.05.2014. 15:17

425

K.Piģēns,

67013133

Karlis.Pigens@em.gov.lv